中午嚟開餐，朋友仔住附近已經一早行嚟拎位！坐室外，無冷氣，真心幾熱吓，但我都可以接受！朋友推介豬扒、雞翼同埋肉筋腩。我自己點咗豬扒配肉筋腩、芫茜皮蛋湯底、米線；湯底勁入味，又有好大舊皮蛋係入面，真心好食！豬扒煎得好香，唯有啲難咬開，肉筋腩超好味，少少肥，但鮮嫩好正，好有口感！老公點嘅冬蔭公湯底都好正酸得嚟又辣，夠晒刺激味蕾！雞翼都煮得好入味～飲品老公點咗凍檸檬益力多，好fresh好開胃，啱晒夏天飲！我就點咗普通奶茶，都唔錯！真心要等都值得！